गीतानुसार, ईशभक्ति मुक्तिमार्ग का प्रमुख साधन है। यहाँ तक कि गीता के अनुसार, भक्तिहीन कर्म व्यर्थ होता है और इसी प्रकार भक्तिहीन ज्ञान भी शुष्क और नीरस होता है। एकायन पंथी प्रकृति को परमेश्वर के अधीन मानते हैं, जबकि उपनिषद प्रकृति को मिथ्या करार देते हैं क्योंकि उपनिषदों के अनुसार, ज्ञानी के लिए प्रकृति का अस्तित्व नहीं है। एकायन मत के अनुसार, ज्ञानी प्रकृति के खेल को साक्ष्य बनकर देखता रहता है। कुछ हद तक एकायन के सिद्धांतों का गीता भी प्रतिपादन करती है। इसे देखते हुए ऐसा लगता है कि गीता भी आदि शंकराचार्य के सिद्धांतों का पूर्णरूपेण समर्थन नहीं करती, जो आदि शंकराचार्य के स्वतंत्रा चिंतन का प्रत्यक्ष प्रमाण है।